FLOSSCamp 2014

FLOSSCamp va avea loc în perioada 24 iulie – 27 iulie 2014.

Locația : Șleaul Mândrului – Fundățica, Brașov, Romania.

Sunteți invitat să vedeți și pozele din 2013, 2012,2011, 2010, 2009 sau 2008.

Descriere

FLOSS înseamna Free/Libre/Open Source Software și prin FLOSSCamp 2014 dorim să scoatem din casă toate persoanele dornice să discute sau să schimbe idei și opinii despre programele libere.

Anul acesta FLOSSCamp își dorește nu doar să repete, ci să mărească succesul de anii anteriori.

Scopurile întâlnirii nu sunt mărețe și în principal se dorește să mai ieșim din fața calculatoarelor, să mai socializăm offline și să punem niște voci și fețe în spatele personajelor din mediul online.

Scopul principal al acestui eveniment este de a întări legăturile dintre comunitățile și utilizatorii de programe libere din România.

Costuri participare

Participarea este liberă. Nu există taxă de participare sau de campare!

Costuri cazare / masă

Pentru informarea celor care doresc să doarmă sau servească masa la pensiune (/persoană – RON) : – 50 – cazare / 30 prânz / 30 cina (după apetit).

Rugăm ca doritorii de cazare să urmeze neapărat formularul de înscriere pentru a putea gestiona optim locurile.

Program

Programul nu este impus, ci va fi stabilit la fața locului.

În caz de necesitate, utilizăm sistemul BarCamp.

Cum ajung?

Consulta pagina http://camp.softwareliber.ro/2014/calea

Mai multe informații pe http://camp.softwareliber.ro/2014/